Finaalis kohtuti maailma edetabeli neljanda võistkonna Fnaticuga. Kolme võiduni mängitavas seerias ei andnud Mousesports Rootsi meeskonnale suurt võimalust – Inferno võideti 16:11, Trainis oldi paremad 16:10 ning Mirage's alistati Fnatic numbritega 16:11. Kokkuvõttes Mousesportsile ülikindel 3:0 võit, mis on eestlase meeskonna parimaks saavutuseks.

Lisaks suurepärasele turniirivõidule valiti ropz ka turniiri parima mängija tiitli ehk MVP. Kool oli ka finaalkohtumistes oma meeskonna selge liider ning parimate näitajate abil sai eestlane karjääri esimese MVP tiitli.